Germanii au destructurat o platformă de pornografie infantilă de pe Darknet: avea peste 400.000 de membri.
Germanii au reușit să elimine de pe Darknet una dintre cele mai mari platforme de pornografie infantilă. Trei presupuși membri ai platformei au fost arestați. Un utilizator al platformei a fost ridicat în Paraguay, în baza unui mandat internațional de arestare. Bărbatul ar fi postat peste 3.500 de mesaje de materiale de pornografie infantilă.
Procurorii germani au anunțat luni că au destructurat una dintre cele mai mari platforme de pornografie infantilă pe Darknet, folosită de peste 400.000 de membri, transmite AP.Potrivit autorităților, la mijlocul lunii aprilie trei suspecți germani, care ar fi administratorii platformei "Boystown", au fost arestați împreună cu un utilizator al site-ului. Unul dintre cei trei indivizi a fost reținut în Paraguay."Platforma avea acoperire internaţională şi era folosită pentru schimburile de pornografie cu minori între membrii săi", în principal fotografii sau înregistrări video cu abuzuri comise asupra unor băieţi. Printre acestea figurau "imagini cu abuzuri sexuale grave asupra a trei copii", spun procurorii.După raidurile de la mijlocul lunii aprilie, platforma online a fost închisă.